પોલીસ સ્ટેશનમાં આરઓ પ્લાન્ટ અને વોટરકૂલરની સુવિધા પૂરી પાડવામાં આવી છે, પરંતુ આ સુવિધા અમુક સમયે ચાલુ રહે છે કયારેક તો બંધ જ રહે છે. છેલ્લા એક અઠવાડિયાથી ચાંદખેડા પોલીસ સ્ટેશનની ડી.સ્ટાફની ઓફિસમાં મૂકવામાં આવેલું વોટર કૂલર અને આરઓ પ્લાન્ટ બંધ હાલતમાં છે. પોલીસ કર્મીઓએ દરરોજ બહારથી રૂ.પ૦ લેખે બે પાણીના જગ મંગાવી ઓફિસની બહાર મૂકવા પડે છે. ડી સ્ટાફની ઓફિસના બહાર પાસપોર્ટ ટેબલ મૂકવામાં આવ્યું છે જયાં દરરોજ કેટલાય લોકો પાસપોર્ટ માટે આવતા હોય છે તેઓને પણ આ જ જગમાંથી પાણી પીવું પડે છે.